open-index/open-wikipedia-markdown huggingface dataset:
நொரடோம் சிகாமொனி

**நொரடோம் சிகாமொனி** (*Norodom Sihamoni*, பிறப்பு: 14 மே, 1953) கம்போடியாவின் அரசர். இவர் முன்னர் யுனெஸ்கோவுக்கான கம்போடியாவின் தூதராகப் பணியாற்றியவர். 2004 ஆம் ஆண்டில் இவரின் தந்தை நொரடோம் சிகானுக் முடி துறந்ததை அடுத்து மன்னராக முடிசூடினார்.

## வாழ்க்கைச் சுருக்கம்
சிகாமொனி நொரடோம் சிகானுக்கின் ஏழாவது மனைவியான நொரடோம் மொனினீத் என்பவருக்குப் பிறந்தவர். தாயார் கம்போடியக் குடியுரிமையுள்ள ஒரு இத்தாலியரும் கெமர் வம்சத்தைச் சேர்ந்தவரும் ஆவார். சிகாமொனியின் தம்பி சாம்தேக் நொரடோம் நரீந்திரபொங் (பிறப்பு: 1954) 2003 ஆம் ஆண்டில் இறந்து விட்டார். தந்தையின் ஏனைய மனைவிகளிடம் இருந்து சிகாமொனிக்கு 14 சகோதரர்களும், சகோதரிகளும் உள்ளனர்.

சிகாமொனி தனது வாழ்நாளில் பெரும் பகுதியை கம்போடியாவுக்கு வெளியே கழித்துள்ளார். சிறுவயதிலேயே 1962 ஆம் ஆண்டில் செக்கோசுலவாக்கியாவுக்கு அனுப்பப்பட்டார். பிராக் நகரில் பள்ளிப் படிப்பை முடித்து, அங்குள்ள கலைக் கல்லூரியில் 1975 ஆம் ஆண்டு வரையில் நடனம் படித்தார். பிரெஞ்சு, செக் மொழி, ஆங்கிலம், மற்றும் உருசிய மொழிகளில் தேர்ச்சி பெற்றவர். 1975 இல் வட கொரியா சென்று அங்கு திரைப்படத் தயாரிப்பில் பயின்று, 1977 இல் நாடு திரும்பினார். அப்போது அங்கு ஆட்சி புரிந்த கெமர் ரூச் ஆட்சியாளர் அவரையும் அவரது அரச குடும்பத்தினரையும் வீட்டுக் காவலில் வைத்தனர். 1979 ஆம் ஆண்டு வியட்நாமிய ஊடுருவலை அடுத்து அவர்கள் விடுவிக்கப்பட்டனர். 1981 இல் பிரான்சு நாட்டுக்ச் சென்று அங்கு பாலே நடனப் பயிற்சியாளராகப் பணியாற்றினார். 20 ஆண்டுகள் பிரான்சில் வசித்தார்.

1993 இல் கம்போடியாவுக்கான யுனெஸ்கோ தூதுவராக நியமிக்கப்பட்டார். 2004 ஆம் ஆண்டில் அவரின் தந்தை மன்னர் சிகானுக் திடீரென முடி துறந்ததை அடுத்து ஒரு வாரத்தின் பின்னர் 2004 அக்டோபர் 29 இல் மன்னராக முடி சூடினார். இவரது பதவி பிரதமர் ஹுன் சென்னினால் உறுதிப்படுத்தப்பட்டது.

## மேற்கோள்கள்

## வெளி இணைப்புகள்
* அதிகாரபூர்வத் தளம்

பகுப்பு:1953 பிறப்புகள்
பகுப்பு:கம்போடிய அரசர்கள்
பகுப்பு:வாழும் மக்கள்
முதலாம் பக்கிங்காம் கோமகன், ஜார்ஜ் வில்லியர்சு

**முதலாம் பக்கிங்ஹாம் கோமகன், ஜார்ஜ் வில்லியர்சு**  (ஆகஸ்ட் 28, 1592- ஆகஸ்ட் 23, 1628) இங்கிலாந்து  அரசர் முதலாம் ஜேம்சு க்கு மிகவும் நெருக்கமாய் இருந்த ஆங்கிலேயப்  பிரபு.  இவரது இராணுவ மற்றும் இராசதந்திர நடவடிக்கைகள் யாவும் மிக மோசமாக  இருந்த போதிலும் இவர் தனது வாழ்நாளில் அரசவையில் மிகுந்த செல்வாக்குடன்  விளங்கினார்.

## ஆரம்ப கால வாழ்க்கை
உயர்குடியைச்  சேர்ந்த சீமான் சர் ஜார்ஜ் வில்லியர்சுக்கும் மேரிக்கும் மகனாகப் பிறந்த  வில்லியர்சு தனது இளம் வயதிலேயே தந்தையை இழந்தார். மேரி தனது மகன்  அரசவையாளராவதற்கான பயிற்சியைப் பெறும் பொருட்டு ஜான் இலியட் உடன்  வில்லியர்சை ஃபிரான்சுக்கு அனுப்பினார்.

ஃபிரான்சில் பயிற்சி பெற்ற வில்லியர்சு 1614ஆம் ஆண்டு ஆகஸ்டு மாதம் அரசர்  முன் கொண்டு வரப்பட்டார். அப்போது அவர் இங்கிலாந்திலேயே அழகிய  தோற்றமுடையவராய்க் கருதப்பட்டார்.

## அரசவை வாழ்க்கை
நாளுக்கு நாள்  முதலாம் ஜேம்சுக்கும் வில்லியர்சுக்குமான உறவின் நெருக்கம் அதிகமானது.  முதலாம் ஜேம்சின் அந்தரங்கத் தொடர்புகள் சர்ச்சைக்குரியவை. அவர் ஏற்கனவே  இரண்டு ஆண்களுடன் தொடர்பு வைத்திருந்தார். அதன் தொடர்ச்சியாக  வில்லியர்சுடனானது அவரின் கடைசித் தொடர்பு ஆகும். ஜேம்சு பல பதவிகளையும்  பரிசுகளையும் வில்லியர்சுக்கு வழங்கினார். 1623 ஆம் ஆண்டில் வில்லியர்சு  பக்கிங்ஹாமின் கோமகனாக்கப்பட்டார்.

## அரசியல் சரிவு
பக்கிங்ஹாம் எடுத்த பல நடவடிக்கைகள் தோல்வியைத் தழுவின. அவற்றுள் உச்சகட்டமாக இசுப்பானியத்  துறைமுகமான காடிஸ் மேல் எடுத்த கடற்படையெழுச்சியும் தோல்வியில் முடிந்தது.  இங்கிலாந்து பாராளுமன்றம் இவர் மீது அரசத்துரோகக் குற்றம் சாட்டியது.  இவரைக் காப்பாற்ற வேண்டி முதலாம் ஜேம்சு இங்கிலாந்து பாராளுமன்றத்தையே  கலைத்தார்.

## சார்லசும் வில்லியர்சும்
1625 ஆம் ஆண்டில்  ஜேம்சின் மரணப்படுக்கையிலும் பக்கிங்ஹாம் உடன் இருந்தார். அடுத்து  முடிசூட்டப்பட்ட சார்லசையும் பக்கிங்ஹாம் தனது கட்டுப்பாட்டில்  வைத்திருந்தார். 
## மரணம்
ஃபிரான்சில் இவர் எடுத்த படையெடுப்பின் போது ஜான் ஃபெல்டன் எனும் இராணுவ  அதிகாரியால் குத்தப்பட்டுக் கொலையுண்டார். பக்கிங்ஹாம் வெஸ்டமின்ஸ்டர்  அபேயில் புதைக்கப்பட்டார். ஆடம்பரமான இவரது கல்லறையில் இலத்தீனத்தில்  'உலகின் புதிர்' என்று பொறிக்கப்பட்டுள்ளது.
## புனைவு நூல்களில்
முதலாம் பக்கிங்காம் கோமகன் வரலாற்றில் சர்ச்சைக்குரிய மனிதர்களில் ஒருவர். அலெக்சாண்டர் டூமாஸ் தனது "த திரீ மஸ்கிடியர்ஸ்|தி திரீ மஸ்கீட்டர்ஸ்" நூலில் இவரை நல்ல விதமாய்ச் சித்தரிக்கிறார். ஆனால் சார்லசு டிக்கன்சு தனது "குழந்தைகளுக்கான இங்கிலாந்தின் வரலாறு" என்ற நூலில் பக்கிங்காமின் அடாவடித் தனங்களைக் குறிக்கிறார்.

## மேற்கோள்கள்

பகுப்பு:1592 பிறப்புகள்
பகுப்பு:1628 இறப்புகள்
பகுப்பு:இங்கிலாந்தின் வரலாறு
பகுப்பு:பிரித்தானிய அரசியல்வாதிகள்
சாங்கிலி

**சாங்கலி ** (Sangli, )  இந்திய மாநிலம் மகாராட்டிரத்தில் அமைந்துள்ள சாங்கிலி மாவட்டத்தின் நிர்வாகத் தலைமையிடமான சாங்லி-மிராஜ் மற்றும் குப்வாட் மாநகராட்சியில் உள்ள ஒரு பகுதியாகும். பிரித்தானிய இந்தியாவின் ஆட்சியில் இந்நகரம் சாங்கிலி சமஸ்தானத்தின் தலைநகராக இருந்தது.

மாநிலத் தலைநகர் மும்பையிலிருந்து  தென்கிழக்கே 372 கி.மீ. தொலைவில்  உள்ளது.   இங்கு மிகக்கூடுதலாக மஞ்சள் பயிரிடப்படுவதையும் ஆசியாவின் மிகப்பெரும் மஞ்சள் சந்தையாகவும் இருப்பதையடுத்து சாங்கலி **மஞ்சள் நகரம்** என அறியப்படுகிறது.  பல சர்க்கரை ஆலைகளும் இங்குள்ளன. இந்த நகரம் கிருஷ்ணா ஆற்றின் கரையில் அமைந்துள்ளது.  இங்குள்ள வரலாற்றுச் சிறப்பு மிக்க கணபதி கோவில் பல சமயப் பயணிகளை ஈர்க்கிறது.  சாங்கலியின் பேல்பூரியும் பாதங் எனப்படும் அரிசிப்பொரி தயாரிப்பும் புகழ்பெற்றவை.

மகாராட்டிரத்தில் திராட்சைப் பண்ணைகள் மிகுந்த வட்டாரமாகவும் திராட்சைமது இறுக்கும் இடமாகவும் சாங்கலி உள்ளது. மாநில அரசு இத்தொழிலை வளர்க்க சாங்கலியிலிருந்து 30 கி.மீ. தொலைவில்  கிருஷ்ணா பள்ளத்தாக்கு திராட்சைமது பூங்காவை நிறுவியுள்ளது.  அண்மையில் இந்தியாவில் காற்றாலை மின்னாற்றல் உற்பத்தி செய்யும் முதன்மை இடமாக முன்னேறி வருகிறது.  கல்வித்துறையிலும் பல புகழ்பெற்ற நிறுவனங்கள் இங்குள்ளன. வால்சந்த் பொறியியல் கல்லூரி, மீரஜ் மருத்துவக் கல்லூரி ஆகியன குறிப்பிடத்தக்கவை. இவற்றைத்தவிர 15 பொறியியல் கல்லூரிகளும் 13 பட்டய பொறியியல் நிறுவனங்களும் சாங்கலியைச் சுற்றி 50 கி.மீ. சுற்றளவில் உள்ளன.

தற்போது சாங்கலியின் அருகாமையிலுள்ள சிற்றூரான *குண்டல்* பழங்கால இந்தியாவில் 12ஆம் நூற்றாண்டில் சாளுக்கியப் பேரரசின் தலைநகராக இருந்தத்தாக கருதப்படுகிறது.

## காலநிலை

சாங்கலி மிதமான வறண்ட காலநிலை கொண்டது; வெப்பமிகு வறண்ட வேனிற்காலம் பெப்ரவரி நடுவிலுருந்து சூன் நடுவரையும், மழைக்காலம் சூன் முதல் அக்டோபர் வரையும் மிதமான குளிர்காலம் நவம்பர் துவக்கம் முதல் பெப்ரவரி முதல்பாதி வரையும் நிலவுகிறது. இங்கு பெய்யும் மொத்த மழையின் அளவு ஏறத்தாழ 25.5 அங்குலங்கள் (647.7 மிமீ)

## குறிப்பிடத்தக்க இடங்கள்
* சாங்லி கணபதி கோவில் - சாங்லியின் பட்வர்தன் பரம்பரையினரால் கட்டப்பட்ட பெரிய கோவில்
* சாகரேசுவர் வனவிலங்கு உய்வகம் 
* கிருஷ்ணா வால்லி  வைன் பார்க், பாலுசு - திராட்சை & மது சுற்றுலா இடம்
* சந்தோலி தேசிய பூங்கா - தற்போது சகயாத்ரி புலி உய்வகம் என பெயரிடப்பட்டுள்ளது
* சந்தோலி அணை & ஏரி
* காந்தார் அருவி
* தண்டோபா பாதுகாக்கப்பட்ட வனம்
* பிராச்சிகட் கோட்டை - மராத்தா பேரரசர் சிவாஜி மகராஜினால் கட்டப்பட்டது
* பாட்டிசு சிராலா - காட்டுப் பாம்புகளுக்குப் பெயர்பெற்றது
* சங்கமேசுவர் சிவன் கோவில், அரிப்பூர்
* பாகேடில் கணபதி கோவில், அரிப்பூர்
* டாஸ்கான் கணபதி கோவில்
## இதனையும் காண்க
* சாங்லி-மிராஜ் மற்றும் குப்வாட் மாநகராட்சி
* சாங்கிலி சமஸ்தானம்
## மேற்கோள்கள்

## வெளியிணைப்புகள்
* www.sanglionline.com
*  www.sangli.nic.in 
* Sangli Miraj Kupwad Municipal Corporation

பகுப்பு:சாங்குலி மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பஞ்சார் (மொழி)

**பஞ்சார் மொழி** இந்தோனேசியாவின் தென் கலிமந்தான் மாகாணத்தில் பஞ்சார் மக்களாட் பேசப்படும் இயன் மொழியாகும். பெரும்பாலான பஞ்சார் இன மக்கள் வணிக நோக்கில் பயணம் செய்வோராயிருப்பதால், இந்தோனேசியா முழுவதற்கும் மாத்திரமன்றி, உலகின் பல்வேறு பகுதிகளுக்கும் தம் மொழியை எடுத்துச் செல்கின்றனர்.

கலிமந்தானில் உள்ள நான்கு இந்தோனேசிய மாகாணங்களில் மேலைக் கலிமந்தான் தவிர்த்து ஏனைய மூன்று மாகாணங்களிலும், அதாவது கீழைக் கலிமந்தான், நடுக் கலிமந்தான், தென் கலிமந்தான் ஆகிய மாகாணங்களில் பஞ்சார் மொழியே இணைப்பு மொழியாகத் தொழிற்படுகிறது. மேலைக் கலிமந்தான் மாகாணத்தில் மலாய் மொழியின் செல்வாக்குக் காணப்படுகிறது.

பஞ்சார் மொழி ஆறு மில்லியன் மக்களாற் பேசப்படுவதாயிருப்பினும், பொதுவாக "உள்ளூர் மலாய்" என்பதாகவே பொதுவாகக் கருதப்படுகிறது. 2008 ஆம் ஆண்டின் அவுசுத்திரனீசிய அடிப்படைச் சொல்லியல் தரவுத்தளப் பகுப்பாய்வு பஞ்சார் மொழியை மலாய்சார் மொழியாகவேனும் வகைப்படுத்தவில்லை. மேற்படி ஆய்வு 80% நம்பிக்கையில் பஞ்சார் மொழி ஏனைய மலாய-சும்பாவா மொழிகள் போலன்றி மலாய் மற்றும் இபானிய மொழிகளுக்கு அண்மித்தது என முடிவாக்கியது. மேற்படி ஆய்வில் உள்ளடக்கப்பட்ட மிகவும் வேறுபாடான மலாய்சார் மொழியாக பஞ்சார் மொழி காணப்படுகிறது.

பஞ்சார் மொழியில் ஏராளமான மலாய் மொழிச் சொற்களும் சில சாவக மொழி அடிச் சொற்களும் கலந்திருப்பினும் அவையனைத்துக்கும் நிகரான பஞ்சார் மொழி வழக்குகளும் காணப்படுகின்றன.

இந்தோனேசிய மொழி போன்றே பஞ்சார் மொழியும் இலத்தீன் அரிச்சுவடியைப் பயன்படுத்துகின்றது. அவ்வாறே, /a, i, u, e, o/ ஆகிய ஐந்து உயிரெழுத்துக்களைக் கொண்டுள்ளது.

## மேலும் பார்க்க
* பஞ்சார் இனத்தினர்
* பஞ்சார்மாசின்
* தென் கலிமந்தான்

## மேற்கோள்கள்

பகுப்பு:மலாய-பொலினீசிய மொழிகள்
பகுப்பு:இந்தோனேசிய மொழிகள்
பகுப்பு:தென் கலிமந்தான்
பவநகர்

**பாவ்நகர்** (குசராத்தி: ભાવનગર}}, ) இந்திய மாநிலமான குசராத்தில் உள்ள ஓர் மாநகரமாகும். கிபி 1723ஆம் ஆண்டில் மன்னர் *பாவ்சிங்ஜி கோஹில்*லால்(1703-64 ) கட்டப்பட்ட இந்த நகரத்திற்கு அவரது பெயரே இடப்பட்டுள்ளது.  இது பாவ்நகர் இராச்சியத்தின் தலைநகராக இருந்தது.

1948ஆம் ஆண்டு இந்திய ஒன்றியத்தின் அரசியலமைப்புச் சட்டத்தை ஏற்றுக்கொண்டு இணைந்த முதல் இராச்சியமாக பாவ்நகர் இராச்சியம் இருந்தது.

குஜராத் மாநிலத் தலைநகர் காந்திநகரிலிருந்து 228&nbsp;கி.மீ. தொலைவில் காம்பத் வளைகுடாவின் மேற்கே அமைந்துள்ளது.

பவநகரிலிருந்து தென்மேற்கில் 50 கி. மீ., தொலைவில் அமைந்துள்ள பாலிதானா நகரம் சமணர்களுக்கு புனித தலம் ஆகும்.

பவநகர் மாவட்டத்தின் தலைமையிடமாக பாவ்நகர் உள்ளது. குசராத்தின் ஐந்தாவது மிகப்பெரும் நகரமாகவும் சௌராட்டிரத்தின் இரண்டாவது பெரிய நகரமாகவும் உள்ளது. பாவ்நகர் சௌராட்டிரத்தின் பண்பாட்டுத் தலைநகரமாகவும் கருதப்படுகிறது.

## மேற்கோள்கள்

District Profile -  http://www.vibrantgujarat.com/district_profile/detail/Bhavnagar.pdf 

## வெளியிணைப்புகள்
* **அரசு/நிர்வாகம்**:-
:Bhavnagar Area Development Authority
:Bhavnagar Municipal Corporation 
:Bhavnagar Collectorate 
: Bhavnagar District Panchayat 
* **வரலாறு**:
:Gohil Dynasty
:Historical Vignettes 
* **ஒளிப்படங்களும் காணொலிகளும்:**
:Bird's Eye View of the city 
:Some old pictures/paintings of the city
:Bhavnagar Ship Scrap Market, video 9:48 min
* **பிற தகவல்கள்**:
:Information about charitable as well as non-profit organizations in Bhavnagar - www.bhavnagar.org 
:  Bhavnagar Information 
:Accuweather.com Bhavnagar
:Current Local Time in Bhavnagar
* **கல்வி நிறுவனங்கள்**:
:Bhavnagar University 
:R. K. Home school (Ghar shala) 
:Shree Dakshinamurti 
:Shantilal Shah Engineering College, Sidsar 
:Shree Swaminarayan College of Computer Science
:Barton Library webpage
:A tribute to Fatima Convent  
:Sir Bhavsinhji Polytechnic College  
: Industrail Training Institute Bhavnagar 
:Swami Vivekanand College Of Computer Science 

பகுப்பு:குசராத்திலுள்ள மாநகரங்கள்
பகுப்பு:குஜராத் மாநிலத்திலுள்ள ஊர்களும் நகரங்களும்
ரஞ்சித் (நடிகர்)

**ரஞ்சித்** தென்னிந்திய நடிகர். இவர் தமிழ், தெலுங்கு, மலையாளம் போன்ற மொழிகளில் குணச்சித்திர கதாப்பாத்திரங்களில் நடித்துள்ளார். தமிழில் சிந்துநதிப் பூ என்ற படத்தின் மூலம் அறிமுகமானர். அதன்பிறகு 40-க்கும் மேற்பட்ட தமிழ்ப் படங்களில் நடித்துள்ளார். மலையாளத்தில் இவருடைய முதல் படம் நாட்டு ராஜா. இவருடைய மனைவி பிரியா ராமன். பிரியா ராமன் ரஞ்சித்துடன் நேசம் புதுசு என்ற படத்தில் நடித்துள்ளார்.

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1972 பிறப்புகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
டிரான்ஸ்ஃபார்மர்ஸ்

**டிரான்ஸ்ஃபார்மர்ஸ்** (*Transformers*) என்பது டிரான்ஸ்ஃபார்மர்ஸ் பொம்மை வரிசை (Transformers Toy Line) அடிப்படையில் 2007ம் ஆண்டில் வெளிவந்த ஒரு அமெரிக்க அறிவியல் புனைகதை மற்றும் அதிரடித் திரைப்படம் ஆகும். இப்படத்தில் எந்திரங்கள் உயிரூட்டப்பட்டும் மற்றைய கதாபாத்திரங்கள் உண்மையாகவும் உள்ளன. ஸ்டீவன் ஸ்பீல்பெர்க் நிர்வாக தயாரிப்பாளராகவும், மைக்கேல் பே இயக்குனராகவும் பணியாற்றினர். இப்படத்தின் கதாநாயகர் சாம் விட்விக்கி (ஷியா லாபுப்) நல்லவர்களான ஆட்டோபாட்களும் தீய டிசெப்டிகான்களுக்கும் (இரு தரப்புக்களாக பிரிந்து, தங்களை மாறுவேடத்தில் அன்றாட வாழ்வுக்கு பயன்படுத்தும் இயந்திரங்களாக மாற்றகூடிய திறன் கொண்ட வேற்றுக்கிரகவாசிகள் ) இடையில் நடக்கும் போரில் ஈடுபடும் இளைஞனாக நடித்துள்ளார். டிசெப்டிகான்கள், எந்திர இனமே உருவாக முதற்காரண பொருளாகவிருந்த ஆல்ஸ்பார்க்கை (AllSpark) தங்கள் கட்டுப்பாடுக்குள் கொண்டுவந்து பூமியில் இருக்கும் இயந்திரங்களை உயிர்ப்பித்து, ஒரு இராணுவத்தை கட்டமைக்கும் நோக்கத்துடன் பூமிக்கு வந்தனர். இத்தீய செயலை தடுக்க போராடும் ஆட்டோபாட்களுக்கு உதவும் மேலதிகக் கதாபாத்திரங்களாக மேகன் பாக்ஸ்,, ஜோஷ் டுஹாமெல், டைரஸ் கிப்சன், ஜோன் வோய்ட், அந்தோனி ஆண்டர்சன் மற்றும் ஜான் டர்டரோ ஆகியோரும், அத்துடன் குரல் நடிகர்களான பீட்டர் கல்லன் (ஆப்டிமஸ் பிரைம்) மற்றும் ஹ்யூகோ வீவிங் (மெகாட்ரான்)ஆகியோரும் நடித்துள்ளனர்.

## கதாப்பாத்திரங்கள்

பகுப்பு:ஆங்கிலத் திரைப்படங்கள்
பகுப்பு:2007 திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பிகானேர்

**பிகானேர் **  (Bikaner, இராஜஸ்தானி மொழி:बिकाणो) இந்திய மாநிலம் இராஜஸ்தானின் வடமேற்குப் பகுதியில் தார் பாலைவனத்தில் உள்ள ஒரு நகரமாகும். பிகானேர் அதே பெயரிலுள்ள மாவட்டம் மற்றும் கோட்டத்தின் தலைநகரமாகவும் விளங்குகிறது. முன்னதாக பிகானேர் இராச்சியத்தின் தலைநகரமாகவும் விளங்கியது.  மாநிலத் தலைநகர் ஜெய்ப்பூரிலிருந்து வடமேற்கே   தொலைவில் அமைந்துள்ளது.  1486ஆம் ஆண்டு இதனை நிறுவிய ராவ் பிகாவின் நினைவில் இந்நகர் பெயரிடப்பட்டுள்ளது.  இன்று பெரும் வளர்ச்சியைக் கண்டு இராஜஸ்தானின் நான்காவது பெரும் நகரமாக விளங்குகிறது. 

1928ஆம் ஆண்டில் முடிக்கப்பட்ட கங்கா கால்வாயும் 1987ஆம் ஆண்டு திறக்கப்பட்ட இந்திராகாந்தி கால்வாயும் வேளாண்மைக்குப் பெரிதும் உறுதுணையாக இருந்துள்ளன. கடுகு, பருத்தி, நிலக்கடலை, கோதுமை மற்றும் காய்கறிகள் பயிராகின்றன. கம்பளித் தயாரிப்பும் ஜிப்சம், பாரிசுச் சாந்து மற்றும்  பெண்டோனைட் அகழ்ந்தெடுத்தலும் பிற தொழில்களாகும். பிகானேர் நகரம் கார,இனிப்பு வகைகளுக்கு (இந்தியில் நம்கீன் என்று சொல்லப்படுகிறது தின்பண்டங்களுக்கு) பெயர்பெற்றது.

## வழிபாட்டுத் தலங்கள்
* கர்ணி மாதா கோயில்

## இதனையும் காண்க
# பிகானேர் இராச்சியம்


Bikaner-Junagarh-34-2018-gje.jpg|Junagarh Fort
Bikaner-Junagarh-74-2018-gje.jpg|Inside Junagarh Fort
Bikaner-Junagarh-78-2018-gje.jpg|Inside Junagarh Fort
Bikaner-Devikund Sagar-24-2018-gje.jpg|Devikund Sagar
Bikaner-18-Hotel Raj Haveli-2018-gje.jpg|Hotel Raj Haveli
Bikaner-Folklore-Abend-10-Taenzerin-2018-gje.jpg|Folklore festival
File:BCFest2.jpg
File:BCFest21.jpg
File:BCFest19.jpg
File:BCFest23.jpg
File:BCFest24.jpg
File:BCFest11.jpg


## மேற்கோள்கள்
* Patnaik, Naveen. (1990). *A Desert Kingdom: The Rajputs of Bikaner*. George Weidenfeld & Nicolson Ltd., London.


## வெளியிணைப்புகள்

* District Government Site 
* www.realbikaner.com/
* bikaner.nic.in

பகுப்பு:இராசத்தானிலுள்ள மாநகரங்கள்
பகுப்பு:பிகானேர் மாவட்டம்
புருகாடா நோய்க்கூட்டறிகுறி

**ப்ருகாடா நோய்க்கூட்டறிகுறி** *(Brugada syndrome)* எனும் மரபியல் நோய் திடீர் மரணத்துடன் தொடர்புடைய ஓர் இதய நோய் ஆகும்.  தாய்லாந்து மற்றும் லாவோஸ் போன்ற தென்கிழக்கு ஆசிய நாடுகளில் இளம் ஆண்கள் தூக்கத்தில் திடீரென இறப்பதற்கு இந்நோயே காரணம்.

1992 ஆம் ஆண்டு எசுப்பானிய இதயவியல் நிபுணர்களான பெட்ரோ ப்ருகாடா மற்றும் ஜோசஃப் ப்ருகாடா எனும் சகோதரர்கள் இந்நோயைக் கண்டறிந்தனர். 
## மரபியல்
புருகாடா கூட்டறிகுறி உள்ளவர்களிடையே, ஏறத்தாழ 20% பேர்களில், இந்நோய் இதயத்தில் உள்ள தசையின் உயிரணுக்களின் (தசையணுகள், myocytes) சவ்வுப்படலத்தில் வழியே மின்ம சோடியம் பாயும் வழியைக் கட்டுப்படுத்தும் மரபணுவில் ஏற்படும் திடீர் மாற்றத்தால் என்று கருதுகின்றனர்.  இந்நோய் பெரும்பாலும் SCN5 மரபணு திடீர் மாற்றத்தால் உண்டாகிறது. இந்த மரபணு, 3 ஆவது நிறப்புரியின் (குரோமோசோமின்) (3p21) சிறிய கிளைப் பகுதியில் உள்ளது.  இம் மரபணு இதயத்தசை செல்களில் சோடியம் வழிக்கான புரதத்தை உருவாக்கிறது.

## நோயறிதல்
மரபணுச் சோதனைகள் மூலம் இந்நோயைக் கண்டறியலாம் அல்லது இந்நோய் உடையவர்களின்  உறவினர்களுக்கு புரொகெய்னமைடு அல்லது ஃபிளிகெய்னைடு போன்ற மருந்துகளைத்  தந்து அவர்களில் இதயத் துடிப்பு மாறுபாடு உண்டாகுமானால் அவர்கள் இந்நோயால்  பாதிக்கப்பட்டு இருப்பதை உறுதி செய்யலாம் 
## மருத்துவம்
இந்நோய்க்கு முற்றிலுமான மருந்து இல்லை. இதயக் கீழறை (வெண்ட்ரிக்கிள்) தாறுமாறாகத்  துடிப்பதாலேயே மயக்கமும் மரணமும் இந்நோயில் ஏற்படும். இந்நிலையில்  குயினிடின்].  அல்லது ஐசோபுரோட்டிரினால் போன்ற மருந்துகளைத் தரலாம்.. இதயத்தில் செயற்கை இதயமுடுக்கி கருவிகளைப் பொருத்துவதும் நடைமுறையில் உள்ளது.

## மேற்கோள்கள்

பகுப்பு:நோய்த்தொகைகள்
யிங்லக் சினாவத்ரா

**யிங்லக் சினாவத்ரா ** (Yingluck Shinawatra, தாய்:ยิ่งลักษณ์ ชินวัตร}}; பிறப்பு 21 சூன் 1967) என்பவர் தாய்லாந்தின் அரசியல்வாதியும் தாய்லாந்தின் 28வது பிரதமராக 2011 முதல் 2014 வரை பதவியில் இருந்தவரும் ஆவார். இவர் தாய்லாந்து நாட்டின் முதல் பெண் பிரதமர் என்ற பெருமையைப் பெற்றார்.[

சியாங் மாயில் பிறந்த யங்லக்  பொது நிர்வாகத்தில்  பட்டப்படிப்பை சியாங் மாய் பல்கலைக்கழகத்திலும் பட்டமேற்படிப்பை கென்டக்கி அரசுப் பல்கலைக்கழகத்திலும் பெற்றார். அவரது அண்ணன் தக்சின் சினாவத்ரா நிறுவிய சின் வர்த்தகக் கழகத்தில் இணைந்து இருபதாண்டுகளில் மனை மேம்படுத்துனர் எஸ்சி அசெட் தலைவராகவும் தாய்லாந்தின் முன்னணி தொலைதொடர்பு நிறுவனம் அட்வான்ஸ்டு இன்ஃபோ சர்வீசஸ் மேலாண்மை இயக்குனராகவும் முன்னேறினார். இடையில் தாய்லாந்தின் பிரதமராகத் தேர்ந்தெடுக்கப்பட்டிருந்த தமையன் தட்சின் ஊழல் புகாரில் குற்றம் சாட்டப்பட்ட நிலையில் 2006ஆம் ஆண்டு நடைபெற்ற ராணுவ புரட்சியின் போது, தாய்லாந்து நாட்டில் இருந்து தப்பி ஓடி துபாயில் தஞ்சம் அடைந்தார்.

யிங்லக்கின் சகோதரரும் தாய்லாந்தின் முன்னாள் பிரதமருமான தட்சினுடன் தொடர்புடைய பியூ தாய்க் கட்சி மே 2011 தாய் பொதுத் தேர்தலில் பிரதமர் பதவிக்கான வேட்பாளராக யிங்லக் சினாவத்ராவின் பெயரை அறிவித்திருந்தது. முன்கட்ட முடிவுகளின்படி பினி தாய் கட்சி அமோக வெற்றி பெற்று 500 இடங்கள் உள்ள தாய்லாந்து நாடாளுமன்றத்தில் 263 இடங்களைக் கைப்பற்றி உள்ளது. இவ்வாறு ஒரு தனிக்கட்சி அறுதிப் பெரும்பான்மை பெறுவது தாய்லாந்து வரலாற்றில் இது இரண்டாம் முறையாகும்.

## 2013 கலவரம்
யங்லக் சினாவத்ராவின் (பியூ தாய் கட்சி) ஆட்சியில் 2013 நவம்பர் மாதம் ஊழல் மற்றும் முறைகேடுகள் காரணமாக போராட்டம் வெடித்தது. இதில் 5 பேர் உயிரிழந்தனர், மேலும் 100க்கும் மேற்பட்டோர் காயமடைந்தனர். பிறகு ஊழல் வழக்கில் குற்றவாளியாக அறிவிக்கப்பட்ட யிங்லக் பதவியை இழந்தார். பிறகு அவர் நாட்டில் இருந்து தப்பியோடிவிட்டார். அதைத்தொடர்ந்து இராணுவம் ஆட்சியைக் கைப்பற்றியது.

## மேற்கோள்கள்

## வெளியிணைப்புகள்
*Profile: Yingluck Shinawatra on *BBC News*

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:பெண் அரசுத் தலைவர்கள்
பகுப்பு:தாய்லாந்து அரசியல்வாதிகள்
பகுப்பு:பெண் பிரதமர்கள்
அல்மா ஆட்டா பிரகடனம்

**அல்மா ஆட்டா பிரகடனம்** *(Declaration of Alma-Ata)* என்பது ஆரம்ப சுகாதார கவனிப்பு அல்லது முதல்நிலை சுகாதார கவனிப்பை மேம்படுத்துவதன் மூலம் ஆரோக்கியத்தை மேம்படுத்தும் அனைத்துலகப் பிரகடனம் ஆகும். 1978 ஆம் ஆண்டில் கசகஸ்தானில் அல்மா ஆட்டா எனும் இடத்தில் நடந்த மாநாட்டில் இப்பிரகடனம் உலக சுகாதார நிறுவனத்தின் உறுப்பு நாடுகளால் ஏற்றுக் கொள்ளப்பட்டது.

## பகுதிக் கூறுகள்
இப்பிரகடனத்தில் பத்து பாகங்கள் உள்ளன. அவை,
# நலம் என்பதன் வரையறை
# உலகநாடுகளுக்கிடையே இருக்கும் சமமற்ற தன்மை
# நாடுகள் பொருளாதர ரீதியில் முன்னேற நலமான மக்கள் அவசியம்
# நலச்சேவைகளைத் திட்டமிடுதல் மற்றும் செயல்படுத்துதலில் மக்களுக்கு உள்ள உரிமை
# எல்லாக் குடிமக்களுக்கும் நலச்சேவை வழங்க வேண்டிய நாடுகளின் கடமை
# முதல்நிலை நலச்சேவையின் முக்கியத்துவத்தை மறுஉறுதி செய்தல்
# ஆரம்ப சுகாதார சேவையின் பாகங்கள்
# தேசிய கொள்கைகளை ஒருங்கிணைத்தல் மற்றும் ஆரம்ப சுகாதாரத்திற்கான அரசியல் விருப்பத்தை அடைதல்
# நாடுகளுக்கிடையிலான ஒத்துழைப்பு
# 2000 ஆவது ஆண்டில் அனைவரும் நலமுடன் இருத்தல்
## மேற்கோள்கள்

பகுப்பு:நலம்
பகுப்பு:சமுதாய மருத்துவம்
பகுப்பு:பன்னாட்டு ஒப்பந்தங்கள்
தூய பவுல் தேவாலயம், மேல இலந்தைகுளம்

**தூய பவுல் தேவாலயம்** தமிழ் நாடு, திருநெல்வேலி மாவட்டம், மேல இலந்தைகுளம் கிராமத்தில் அமைந்துள்ளது. இக்கோயில் ஆரம்ப கிறித்தவ மறைப் பரப்புனர்களில் மிக முக்கியமானவராகக் கருதப்படும் திருத்தூதர் பவுலின் பெயரில் உள்ளது. மேலும் இத் தேவாலயமானது தென்னிந்தியா திருச்சபையின் திருநெல்வேலி மறைமாவட்டத்தின் கீழ் உள்ள தேவாலயம் ஆகும்.

## வரலாறு
திருநெல்வேலி திருமண்டலம் மேல இலந்தைகுளம் சேகரம்மான தூய பவுல் தேவாலயம் 1903, டிசம்பர் 28 இல் கட்டப்பட்டது. ஆரம்பகாலத்தில் இது சிறிய ஆலயமாக இருந்தது. பின்பு இவ்வூர் கிறித்தவ மக்களினால் 2005 ஆம் ஆண்டு ஆலயக் கோபுரப் பணி ஆரம்பிக்கப்பட்டு, 2007 மே 20 ஆம் நாள் ஆலயக் கோபுரம் பிரதிட்டை செய்யப்பட்டது. கோபுரத்தின் நீளம் : 50.4 மீட்டர் (165 அடி)
அகலம் : 10.3 மீட்டர் (34 அடி) ஆகும். இந்த ஆலயத்தின் கிளை திருச்சபைகள் மானூர், இரண்டும் சொல்லான் ஆகியவைகள் இதன் கீழ் செயல்படுகின்றது.

## திருவிழா சிறப்புகள்
ஒவ்வொரு ஆண்டும். , மே 20 முதல் தொடர்ந்து. 7 நாட்கள் திருவிழா நடைபெறுகிறது. திருவிழாவின் சிறப்பு நிகழ்ச்சியாக முதலாம் நாள் பஜனை ஆராதனையும். இரண்டாவது நாளாக நற்செய்தி கூட்டம் அதைத் தொடர்ந்து. பள்ளிக் குழந்தைகளின் கலைநிகழச்சிகள் போன்றவை முக்கியப் பங்கு வகிக்கிறது. அதன் மறுநாள் ஊர் மக்களுக்கு விருந்து உபசரிப்பு விழா நடைபெறும். திருவிழாவின் போது நடைபெறும் வாணவேடிக்கை சிறப்பாக இருக்கும். மும்பை, சென்னை போன்ற நாட்டின் பல ஊர்களுக்கு தொழில் காரணமாகச் சென்றுள்ள இந்த ஊரைச் சேர்ந்த பலரும் இந்த திருவிழாவின் போது சொந்த ஊருக்கு வந்து விடுகிறார்கள்.

## ஆலயமணி
இந்த ஆலயத்தின் உட்புறக் கோபுர உச்சியில், உள்புறமாக ராட்சத மணிக்கூண்டு வைக்கப்பட்டு உள்ளது. இந்த மணி ஆராதனைக்கு முன்னதாக அறிவிப்பிற்காக இரண்டு முறை மணி அடிக்கப்படும். மற்றும் தினந்தோறும் காலை 4.30, இரவு 7.30 மணிக்கும் மணி ஒலிக்கப்படும். அது மட்டும்மல்லாமல் ஊரில் தீ விபத்து மற்றும் ஆபத்து, அசம்பாவிதங்கள் நடந்தால் உடனடியாக ஆலயமணி ஒலிக்கப்படுகிறது. உடனே ஊர் மக்கள் அனைவரும் ஒன்று திரண்டு வந்து ஆபத்துக்களை தடுப்பார்கள். மற்றும் திருமண ஆராதனைக்காகவும், இறந்தவர்களுக்காக துக்கமணி ஒலிக்கப்படுகின்றது.

## ஆதாரம்


பகுப்பு:திருநெல்வேலி மாவட்டத்தில் உள்ள கிறித்தவக் கோவில்கள்
பிரான்சிஸ்கோ டெக்லி ஏஞ்சலி

**ஃபிரான்செஸ்கோ டெக்லி ஏஞ்சலி** அல்லது **ஏஞ்சலிஸ்** (1567 - 1628) ஒரு இத்தாலிய இயேசு சபைச் சமயப்பரப்பாளர். இவர் காலனியாதிக்கத்திற்கு முந்தைய காலத்தில் எத்தியோப்பியாவில் கிறித்தவ சமயப் பரப்புரையில் ஈடுபட்டோரில் மிக முக்கியமானவர்.

## வாழ்க்கை
1583 ஆம் ஆண்டு இவர் இயேசு சபையில் இணைந்தார். 1602 முதல் 1604 வரை மேற்கிந்தியத் தீவுகளில்  மிசனரி சேவையில் ஈடுபட்ட இவர் கடைசியாக எத்தியோப்பியா பயணித்து அங்கேயே  தங்கினார். அங்கே இவரை மக்கள் 'எப்போதும் ஆனந்தமாய் இருப்பவர்' என  அழைத்தனர்.

அடுத்தடுத்து ஆட்சிப்பொறுப்பேற்ற இரண்டு எத்தியோப்பிய அரசர்களிடையேயும்  ஏஞ்சலி செல்வாக்கு மிகுந்தவராக விளங்கினார். அரசரின் சகோதரர் மற்றும்  அரசவைத் தலைமைப் பிரபு உள்ளிட்ட பலரையும் அவர் கிறித்தவ சமயத்திற்கு  மாற்றினார். என்றாலும் அவரால் அபீசினியன் சபையை உரோமன் கத்தோலிக் சபையுடன்  ஒருங்கிணைக்க முடியவில்லை.

## பணிகள்
விவிலியம் உள்ளிட்ட பெரும்பாலான கிறித்தவ நூல்களை ஏஞ்சலி அகசி மொழியில் மொழிபெயர்த்திருக்கிறார்.

பகுப்பு:1567 பிறப்புகள்
பகுப்பு:1628 இறப்புகள்
பகுப்பு:எத்தியோப்பியர்கள்
பகுப்பு:இயேசு சபையினர்
பகுப்பு:இத்தாலியர்‎
இங்கிலாந்து மற்றும் வேல்சின் நாற்பது இரத்த சாட்சிகள்

**இங்கிலாந்து மற்றும் வேல்சின் நாற்பது இரத்த சாட்சிகள்** *(Forty Martyrs of England and Wales)* என்போர் கி.பி. 1535 மற்றும் கி.பி.1679 ஆம் ஆண்டுகளுக்கு இடையில் இங்கிலாந்தில் சட்ட விறோதமாக கத்தோலிக்கராக இருந்ததற்காக அரசத்துரோகக் குற்றம் சுமத்தப்பட்ட கொல்லப்பட்ட நாற்பது கத்தோலிக்க ஆண் மற்றும் பெண்கள் ஆவர்.

இவர்கள் கத்தோலிக்க திருச்சபையால் மறைசாட்சிகளாக கருதப்படுகின்றனர். 25 அக்டோபர் 1970 அன்று திருத்தந்தை ஆறாம் பவுல் இவர்களுக்கு புனிதர் பட்டமளித்தார். இவர்களின் விழா நாள் 25 அக்டோபர் ஆகும்.

## நாற்பது இரத்த சாட்சிகளின் பெயர்கள்

## மேற்கோள்கள்

பகுப்பு:இங்கிலாந்தின் வரலாறு
பகுப்பு:1535 இறப்புகள்
பகுப்பு:கிறித்தவ மறைசாட்சிகள்
பகுப்பு:இங்கிலாந்தின் கிறித்தவப் புனிதர்கள்
பகுப்பு:கிறித்தவமும் வன்முறையும்
செல்வா (இயக்குநர்)

**செல்வா** இந்தியத் திரைப்பட இயக்குன்ர். இவர் படங்களை மறுஆக்கம் செய்வதற்குப் பெயர் பெற்றவர். செல்வா பல தமிழ்த் திரைப்படங்கள் இயக்கியுள்ளார்.

## இயக்கிய திரைப்படங்கள்

## குறிப்புகளும் மேற்கோள்களும்

## வெளி இணைப்புகள்
* Biography and Filmography

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:சென்னைத் திரைப்பட இயக்குநர்கள்
சுரேஷ் மேனன்

**சுரேஷ் மேனன்** இந்தியத் திரைப்பட நடிகர் ஆவார். மேலும் ஹிந்தியில் வெளிவந்த **காமெடி சர்க்கஸ்** என்ற தொலைக்காட்சி நிகழ்ச்சியில் பங்கேற்றுள்ளார். தொலைக்காட்சியில் ஒளிபரப்பாகும் சில விளையாட்டு நிகழ்ச்சிகளில் நடுவராகவும் பங்கேற்று வருகிறார்.

## நடித்த சில திரைப்படங்கள்

*தில்தோ பாஹல் ஹை
*அசோகா
*கபி நா கபி
*அக்சர்
*பாட்னர்
*பதாய் ஹோ பதாய்

பகுப்பு:இந்தியத் திரைப்பட நடிகர்கள்
பகுப்பு:1967 பிறப்புகள்
பகுப்பு:வாழும் மக்கள்
பொகாரோ ஸ்டீல் சிட்டி

**பொகாரோ ஸ்டீல் சிட்டி ** அல்லது **பொகாரோ எஃகு நகரம்** (*Bokaro Steel City*, இந்தி: बोकारो स्टील सिटी) இந்திய மாநிலம் சார்க்கண்டில் உள்ள போகாரோ மாவட்டத்தின் நிர்வாகத் தலைமையிடமும், மாநகராட்சியும் ஆகும். இது ஒரு பெருந்தொழில்நகரமாகும். கிழக்கு இந்தியாவில் உள்ள ஓர் முகனையான தொழில் நகரங்களில் ஒன்றாக விளங்குகிறது. 200 ச.கி.மீ. பரப்பளவுள்ள நகரத்தின் மக்கள்தொகை பத்து இலட்சத்திற்கும் கூடுதலாக உள்ளது. நன்கு திட்டமிடப்பட்டு முறையாக கட்டப்பட்டுள்ள இந்த நகரத்தில்   4/6 வழிப் பாதைகளும் நல்ல கழிவுநீரகற்று முறைமையும் 24 மணி நேரமும் தவறாத மின்சாரமும் பசுமைச்சூழல் கெடாத வண்ணம் அமைக்கப்பட்டுள்ளன.

பொகாரோ ஆசியாவிலேயே மிகப்பெரும் எஃகு உருக்காலைக்கும் தரமான கல்வி நிறுவனங்களுக்கும் பெயர்பெற்றது. தவிர, சுற்றலாப் பயணிகளுக்கும் விருப்பமான இடமாக விளங்குகிறது. இங்கு பொகாரோ எஃகு ஆலை, பொகாரோ அனல்மின் நிலையம், சந்திரப்புரா அனல்மின் நிலையம்,  தெனுகாட் அனல்மின் நிலையம், எலெக்ட்ரோ ஸ்டீல் காஸ்டிங்ஸ் மற்றும் பல  சிறிய,பெரிய தொழிற்சாலைகள் உள்ளன. பொகாரோ மாவட்டத்திற்கும் தன்பாத், பொகாரோ மற்றும் கிரித் அடங்கிய கோய்லாஞ்சல் வட்டாரத்திற்கும் தலைநகரமாக உள்ளது.

## குறிப்பிடத்தக்க நபர்கள்
* சுவப்னம் அசுதானா
* அருந்ததி பட்டாச்சார்யா
* சாபசு நதீம்
* சம்பித் பத்ரா
* சிசிர் பார்கி

## மேற்கோள்கள்

## வெளியிணைப்புகள்

* Bokaro District Web Site 
* Bokaro Steel Plant 
* Bokaro in Wikivoyage
* Bokaro in Wikimapia
* Bokaro Population 2001 Census 
* Bokaro travel guide

பகுப்பு:சார்க்கண்டிலுள்ள மாநகரங்கள்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
சாகுல் ஹமீது

**சாகுல் ஹமீது** (*Shahul Hameed*, இறப்பு: 1998) தென்னிந்தியத் திரைப்படப் பின்னணிப் பாடகர். இவரது பாடல்கள் பெரும்பாலும் ஏ. ஆர். ரகுமான் இசைத்த தமிழ்த் திரைப்படங்களில் அமைந்துள்ளன. 1980களில் சாகுல் ஹமீது தொலைக்காட்சி நிகழ்ச்சிகளில் பாடல்களைப் பாடி வந்தார். 30க்கும் மேற்பட்ட பாடல்களை **இசைத்தென்றல்** மற்றும் சில நிகழ்ச்சிகளில் பாடியுள்ளார். இவர் 1989ல் ஏ. ஆர். ரகுமானுடன் இணைந்து **தீன் இசை மழை** என்ற இஸ்லாமிய இசைப் பாடல்களை பாடிப் புகழ் பெற்றார். திருடா திருடா திரைப்படத்தில் ராசாத்தி என் உசுரு, வண்டிச் சோலை சின்னராசு திரைப்படத்தில் செந்தமிழ் நாட்டு தமிழச்சியே, காதலன் படத்தில் ஊர்வசி ஊர்வசி போன்றவை இவர் பாடிய பாடல்களில் சிலவாகும்,

## தமிழ் பாடல்கள்

## இறப்பு
இவர் 1998ல் சென்னைக்கு அருகே நடந்த ஒரு வாகன விபத்தில் காலமானார்.
## மேற்கோள்கள்

## வெளி இணைப்பு
* 

பகுப்பு:இந்தியத் திரைப்படப் பாடகர்கள்‎
பகுப்பு:1998 இறப்புகள்
பகுப்பு:1953 பிறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:சென்னைப் பாடகர்கள்
பகுப்பு:போக்குவரத்து விபத்து இறப்புகள்
தஞ்சை நால்வர்

right|தஞ்சை நால்வர் வரிசை

**தஞ்சை நால்வர்** (*Thanjavur Quartet*) என்பவர்கள் 19ஆம் நூற்றாண்டின்  தொடக்கத்தில் இந்தியாவின் தமிழ்நாட்டில் வாழ்ந்த நான்கு சகோதரர்கள் ஆவர். தஞ்சாவூர் சுப்பராய நட்டுவனார் பரமானந்தம் அம்மையார் தம்பதியருக்கு 1802 ஆம் ஆண்டில் சின்னையாவும், 1804 ஆம் ஆண்டில் பொன்னையாவும், 1808 ஆம் ஆண்டில் சிவானந்தமும், 1810 ஆம் ஆண்டில் வடிவேலுவும் மகன்களாகப் பிறந்தனர். இவர்கள் நால்வரும் தஞ்சையை ஆண்ட மராட்டிய மன்னன் இரண்டாம் சரபோச்சியின் அரசவையில் பணியாற்றினார்கள். இந்தியாவின் பாரம்பரிய கலைகளான பரதநாட்டியத்திற்கும், கர்நாடக இசையின் வளர்ச்சிக்கும் இவர்கள் மிகப்பெரிய பங்களிப்பை அளித்துள்ளனர்.

## தஞ்சை நால்வர்
* சின்னையா - (1802–1856)
* பொன்னைய்யா - (1804–1864)
* சிவானந்தம் - (1808–1863)
* வடிவேலு - (1810–1845)

## வரலாறு
தஞ்சை மாவட்டம் இராசமன்னார்குடிக்கு அருகிலுள்ள செங்கணார் கோயில் என்ற கிராமத்தில் வேளாளர் குடியில் பண்முறை ஓதுபவர்களாகவும், சிவத்தொண்டு புரிபவர்களாகவும் தஞ்சை நால்வரின் மூதாதையர் வாழ்ந்தனர். இவர்களின் பெயர்கள் மற்றும் இதர விவரங்களை அறியவில்லை. திருநெல்வேலி இவர்களின் பூர்வீக இருப்பிடமாகத் திகழ்ந்திருக்கலாம் என்று நம்பப்படுகிறது.

## மேற்கோள்கள்

பகுப்பு:தஞ்சை நால்வர்
பகுப்பு:தஞ்சாவூர் மாவட்ட இசைக்கலைஞர்கள்
பகுப்பு:வாக்கேயக்காரர்கள்
லுவாண்டா

**லுவாண்டா**(en: Luanda), அங்கோலாவின் தலைநகரமும் மிகப்பெரிய நகரமுமாகும். அட்லாண்டிக் பெருங்கடல் கரையிலுள்ள இந்நகரம் அங்கோலாவின் பிரதான துறைமுக நகரமும் நிர்வாக நகரமுமாகும். 2008 இல் இதன் மக்கட்தொகை 5 மில்லியனிற்கு அதிகம் என மதிப்பிடப்பட்டிருந்தது. இது லுவாண்டா மாகாணத்தின் தலைநகரமுமாகும்.

## மேற்கோள்கள்


பகுப்பு:அங்கோலா
பகுப்பு:ஆப்பிரிக்கத் தலைநகரங்கள்
கோலாப்பூர்

**கோலாப்பூர் **  (Kolhapur, ) இந்திய மாநிலம் மகாராட்டிரத்தின் தென்மேற்கு பகுதியில் அமைந்துள்ள ஓர் நகரமாகும். 2001ஆம் ஆண்டு கணக்கெடுப்பின்படி இங்குள்ள மக்கள்தொகை  493,167.கோலாப்பூர் மாவட்டத் தலைநகராகவும் விளங்கும் கோலாப்பூரில் பெரும்பான்மையினர் பேசும் மொழி மராத்தி ஆகும். பஞ்சகங்கா ஆற்றங்கரையில் அமைந்துள்ள கோலாப்பூர் இங்குள்ள இந்துக் கடவுள் மகாலட்சுமி கோவிலுக்காக புகழ்பெற்றது. 

கோலாப்பூர் தனித்துவம் பெற்ற சமையலுக்காகவும் ஆட்டிறைச்சி பிரியாணி மற்றும் *கோலப்பூரி சப்பல்கள்* எனப்படும் காலணிகளுக்காகவும் பெயர்பெற்றது.

## சுற்றுலா
*அருங்காட்சியகம்
:கோலாப்பூர் வரலாற்றை நினைவுகூறும் டவுன் ஹால் அருங்காட்சியகம் உள்ளது. கோலாப்பூரின் வரலாற்று நினைவுச் சின்னங்கள் இங்கு சேகரிக்கப்பட்டுள்ளன.

## மேற்கோள்கள்


## வெளியிணைப்புகள்
*  கோலாப்பூர் மாநகராட்சியின் தளம்

பகுப்பு:கோல்ஹாப்பூர் மாவட்டம்
பகுப்பு:மகாராட்டிரத்தில் உள்ள மாநகராட்சிகள்
பகுப்பு:மகாராட்டிரத்திலுள்ள மாநகரங்கள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
நாந்தேடு

**நான்தேட் ** (Nanded, , பஞ்சாபி மொழி: |ਨੰਦੇਡ), இந்திய மாநிலம் மகாராட்டிரத்தில்  மராத்வாடா வட்டாரத்தில் உள்ள இரண்டாவது பெரும் மாநகராட்சி ஆகும். நாந்தேடு மாவட்டத்தின்  நிர்வாகத் தலைமையிடமாகவும் உள்ளது. இது சீக்கியர்களுக்குப் புனித இடமாகக் கருதப்படுகிறது; இங்குள்ள தக்த்ஸ்ரீ ஹசூர் சாகிப் குருத்வாரா புகழ்பெற்ற சமயத்தலமாகும்.

## புவியியல்
* பரப்பளவு: 1006.81&nbsp;கி.மீ.² 
* புவி நெடுங்கோடு 77.7 to 78.15. கிழக்கு 
* நெட்டாங்கு is 18.15 to 19.55. வடக்கு 
* எல்லைகள் : கிழக்கில் ஆந்திரப் பிரதேசமும் தெற்கே கருநாடகமும்

## மேற்கோள்கள்

## வெளி இணைப்புகள்
*Nandedians blog (For all the latest updates, news and happenings of Nanded.)
*P.G.S.M. B.C.A.College,Shivaji Nagar,Nanded.Wi-Fi College. 
*{http://www.nandeddic.in  Nanded D.I.C. Official website.
*Information about Marathwada including Nanded City. Visit www.clickinfocity.com 
* Nanded district site 
*Nanded city site 
*Sri Sri Ravishankar Vidya Mandir
*Nanded district Gazeteer
*A Private informational Website 
*SGGS College of Engineering Website
*MGM College of Engineering Website Principal Dr.Mrs.Geeta Lathkar 
*SRTM University Website
*Information on Nanded Gurudwara and upcoming celebrations 
*Nanded Information Portal 
*Information on Nanded City Business and shop in city
*Information to aircharter and air ambulance services to Nanded 
*Nanded airport official website

பகுப்பு:மகாராட்டிரத்திலுள்ள மாநகரங்கள்
பகுப்பு:சீக்கியர் சமயத்தலங்கள்
பகுப்பு:ஐதராபாத் இராச்சியம்
பகுப்பு:நாந்தேட் மாவட்டம்
பகுப்பு:மகாராட்டிரத்தில் உள்ள மாநகராட்சிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
ஜமால் அப்துல் நாசிர்

**ஜமால் அப்துந் நாசிர் உசைன்** () என்னும் முழுப்பெயர் கொண்ட **ஜமால் அப்துந் நாசிர்** (*Gamal Abdel Nasser*,  சனவரி 15, 1918 - செப்டெம்பர் 28, 1970) எகிப்தின் இரண்டாவது சனாதிபதியாக இருந்தார். 1956 ஆம் ஆண்டு முதல் 1970 ஆம் ஆண்டில் இறக்கும்வரை அவர் இப்பதவியை வகித்தார். எகிப்து நாட்டுப் படையில் கேணல் தரத்தில் இருந்த அப்துந் நாசிர், பின்னர் நாட்டின் முதலாவது சனாதிபதியாக இருந்த முகம்மது நஜீப்புடன் இணைந்து, 1952 ஆம் ஆண்டில் இடம்பெற்ற எகிப்தியப் புரட்சிக்குத் தலைமை தாங்கினார். இப் புரட்சி மூலம் எகிப்து, சூடான் முடியாட்சி கவிழ்க்கப்பட்டது. இதன் மூலம் எகிப்தில் நவீனமயமாக்கத்துக்கான பாதை திறந்துவிடப்பட்டது. குறுகிய காலமே நிலைத்திருந்த எகிப்து-சிரியா இணைப்பு உட்படப் பேரரேபியத் தேசியவாதம் பெருமளவு வளர்ச்சி பெற்றதுடன் எகிப்தில் சோசலிசச் சீர்திருத்தங்களும் இடம்பெற்றன.

நாசிர் தற்கால அராபிய வரலாற்றிலும், 20 ஆம் நூற்றாண்டில் அரசியலிலும் ஒரு முக்கியமான தலைவராகக் கருதப்பட்டார். இவரது தலைமையின் கீழ் எகிப்து சூயெசுக் கால்வாயை நாட்டுடைமை ஆக்கியதுடன், அரபு உலகிலும், ஆப்பிரிக்காவிலும் ஏகாதிபத்தியத்துக்கு எதிரான நடவடிக்கைகளில் முக்கியமான பங்களிப்பையும் செய்தது. சூயெசு நெருக்கடி முடிவுக்குக் கொண்டுவரப்பட்டபோது அரபு உலகம் முழுவதிலும் நாசிர் ஒரு வீரராகக் கருதப்பட்டார். அனைத்துலக அணிசேரா இயக்கத்தைத் தொடங்குவதில் நாசிரின் பங்கு முக்கியமானது. நாசிர், அவரது தேசியவாதக் கொள்கைக்காகவும், நாசிரியம் என அழைக்கப்பட்ட இவரது வகைப் பேரரேபியவாதத்துக்காகவும் பெரிதும் அறியப்பட்டவர். இவரது இக்கொள்கைக்கு 1950 களிலும், 1960 களிலும், அரபு உலகம் முழுவதும் நல்ல வரவேற்பு இருந்தது. இசுரேலுடனான ஆறு நாள் போரில் அரேபியப் படைகள் தோல்வியடைந்தது, அரபுலகின் தலைவர் என்ற இவரது நிலைக்குப் பெரும் பாதிப்பை ஏற்படுத்தியது.

## மேற்கோள்கள்

பகுப்பு:எகிப்திய அரசியல்வாதிகள்
பகுப்பு:1918 பிறப்புகள்
பகுப்பு:1970 இறப்புகள்
பகுப்பு:எகிப்திய அரசுத்தலைவர்கள்
பழையகடை

**பழையகடை** இந்திய மாநிலம் தமிழ் நாட்டின் கன்னியாகுமரி மாவட்டத்தில் மார்த்தாண்டத்திலிருந்து மூன்று மைல் தொலைவில் அமைந்துள்ள சிற்றூர். இது இரவிபுதூர்கடை - குளச்சல் சாலையில் கன்னியாகுமரி திருவனந்தபுரம் ரயில் பாதை குறுக்கிடும் இடத்தில் அமைந்துள்ளது. பின்புறத்தில் ஆனைப்பாறை அமைந்துள்ளது. இஸ்லாமியர்களும் கிருஸ்தவர்களும், இந்துக்களும் இங்கு வாழ்கின்றனர். இங்கு சிற்றாறு பட்டணங்கால் தண்ணீரால் நீர்வளம் அதிகமாக உள்ளது.

பகுப்பு:கன்னியாகுமரி மாவட்டத்திலுள்ள கிராமங்கள்
ரோகில்லாப் போர்

**ரோகில்லாப் போர்** (*Rohilla War*) என்பது 1773-74 காலகட்டத்தில் அவத் (தற்கால உத்தரப் பிரதேசத்தில் உள்ளது) அரசின் நவாப், ரோகில்லாக்கள் மீது படையெடுத்து அவர்களது கட்டுப்பாட்டிலிருந்த ரோகில்கண்ட் பகுதியைக் கைப்பற்றியதைக் குறிக்கிறது.

ரோகில்கண்ட் ஆட்சியாளர் அபிஸ் ரகுமத் கான், மராட்டிய படையெடுப்பின் அச்சம் காரணமாக அவத் நவாப்புடன் பாதுகாப்பு உடன்படிக்கை செய்து கொண்டார். ஆனால் அத்தகைய படையெடுப்பு ஏதும் நடைபெறவில்லை. நவாப் அதற்குரிய கட்டணத்தை தருமாறு வற்புறுத்தினார். ரகுமத் கான் காலதாமதம் செய்யவே பிரித்தானியக் கிழக்கிந்தியக் கம்பனியின் உதவியுடன் நவாப் ரோகில்கண்ட் மீது படையெடுத்து அப்பகுதியை தன் நாட்டுடன் இணைத்துக் கொண்டார். 1794ல் மீண்டும் ரொகில்லாக்களுடன் போர் ஏற்பட்டதால் இது *முதலாம் ரொகில்லாப் போர்*  எனவும் அழைக்கப்படுகிறது.

## மேற்கோள்கள்


பகுப்பு:1770கள்
பகுப்பு:இந்தியப் போர்கள்
பகுப்பு:உத்தரப் பிரதேசத்தின் வரலாறு
பகுப்பு:மராட்டியப் பேரரசு
*
மருந்து பயன்படுத்தப்படும் வழி

மருந்தியலில் அல்லது நச்சியலில் **மருந்து பயன்படுத்தப்படும் வழி** என்பது மாத்திரை, நீர்மம், நஞ்சு போன்றவை உடலுக்குள் எடுக்கப்படும் பாதையைக் குறிக்கும். இவ்வழிகள் மருந்தின் தன்மை, பயன்பாட்டின் நோக்கம், கால அளவு போன்ற காரணிகளால் வேறுபடுகின்றது.  வாய்வழி, நாளவழி, தசைவழி, தோலின் கீழ்வழி, குதவழி போன்றன அன்றாடப் பயன்பாட்டில் உள்ள மருந்து உள்ளெடுக்கப்படும் வழிகள்.

## வகைப்பாடு
மருந்துகளைப் பயன்படுத்தும்போது அவற்றின் இலக்கு மருந்து பயன்படுத்தப்படும் அவ்விடத்திலோ அல்லது அவ்விடத்தைச் சூழவுள்ள பகுதிகளிலோ அல்லது அவற்றுடன் தொடர்புடைய பகுதிகளிலோ இருக்கமுடியும், அதேபோல ஒரு மருந்துப்பொருள் பயன்படுத்தத் துவங்கும் இடம் ஒன்றாகவும் இறுதியில் அது வினைபுரியும் இலக்கு வேறோருபகுதியாகவும் இருக்கலாம். இவற்றைக் கருத்திற்கொண்டு வழிகள் வகைப்படுத்தப்படுகின்றன.

## உசாத்துணைகள்

பகுப்பு:மருந்தியல்
மயக்க நிலை

**மயக்க நிலை** என்பது ஒருவர் தன்னுணர்வு இல்லாமல் இருக்கும் நிலையைக் குறிப்பிடுகிறது. ஆங்கில வழி மருத்துவத்தில் (அலோபதி மருத்துவம்) அறுவை சிகிச்சை செய்ய வேண்டிய நிலையிலுள்ள நோயாளிகளுக்கு அறுவை சிகிச்சை செய்யும் போது அதற்கான வலி, வேதனை தெரியாமல் இருப்பதற்காக அவர்கள் மயக்க நிலைக்குக் கொண்டு செல்லப்படுகின்றனர். இந்த மயக்க நிலைக்குக் கொண்டு செல்வதற்கென தனிப்பயிற்சி பெற்ற மருத்துவர்கள் உள்ளனர்.

பகுப்பு:மருத்துவம்
துர்காபூர், மேற்கு வங்காளம்

**துர்காபூர்** (Durgapur, ) இந்தியாவின் மேற்கு வங்காள மாநிலத்தின் மேற்கு வர்த்தமான் மாவட்டத்தில் அமைந்த நகரம் ஆகும்.

மாநிலம் மேற்கு வங்கத்தின் தலைநகர் கொல்கத்தாவிலிருந்து 160 கி.மீ. தொலைவில் உள்ள ஓர் நகரமாகும். மேற்கு வங்கத்தின் இரண்டாவது முதலமைச்சராகவிருந்த முனைவர் பிதான் சந்திர ராயின் திட்டமிடலால் ஏற்படுத்தப்பட்ட தொழில் நகரமாகும். மிக அழகாக அமைக்கப்பட்டுள்ள இந்த தொழிற்பேட்டையை ஜோசப் ஆலன் ஸ்டீனும் பெஞ்சமின் போல்க்கும் வடிவமைத்துள்ளனர். இங்கு மாநிலத்தின் பெரிய தொழிற்சாலைகளில் ஒன்றான இந்திய எஃகு நிறுவனத்தின் துர்காபூர் எஃகு ஆலை உள்ளது. இங்குள்ள பிற தொழில் நிறுவனங்கள்: இந்திய எஃகு நிறுவனத்தின் கலப்பு எஃகு ஆலை, இந்திய நடுவண் அறிவியல் மற்றும் தொழில் ஆய்வு நிறுவனத்தின் சோதனைச்சாலை, பல மின்னாற்றல் உற்பத்தி நிலையங்கள் (துர்காபூர் பிராஜெக்ட்ஸ்), வேதிப்பொருள் தொழிற்சாலைகள் (துர்காபூர் சிமென்ட், ஐகோர் இன்டஸ்ட்ரீஸ்) மற்றும் பொறியியல் நிறுவனங்கள்(இஸ்பாத் போர்ஜிங்ஸ், அல்ஸ்டாம்) உள்ளன. துர்காபூர் தேசிய தொழில்நுட்பக் கழகம் பொறியியல் கல்வி வழங்கும் முன்னணி நிறுவனங்களில் ஒன்றாகும்.

## மேற்கோள்கள்

## வெளியிணைப்புகள்
* Durgapur Abosar A NGO of Durgapur 
* Bardhaman district official site

*
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
இடைச்சொல் விளக்கம்

இடைச்சொல் பெயருக்கு இடையிலேயோ, வினைக்கு இடையிலேயோ, இரண்டு சொற்களுக்கு இடையிலேயோ வரும். 

பெயர்ச்சொல்லோடு
:அறிஞன் என்னும் சொல்லில் அறி என்பது வினைச்சொல். ஞ், அன் ஆகியவை இடைச்சொல்.
:பொருநன் என்பதில் பொரு என்பது வினைச்சொல். ந், அன் என்பன இடைச்சொல்.
:குடையன் என்பதில் குடை என்பது பெயர்ச்சொல். ய் என்னும் உடம்படுமெய்யும், அன் என்னும் ஆண்பால் உணர்த்தும் சொல்லும் இடைச்சொற்கள்.
:உழவன் என்னும் சொல்லில் உழவு என்பது பெயர். வ் – என்னும் உடம்படுமெய்யும். அன் – என்னும் பால் உணர்த்தும் கூறுகளும் இடைச்சொல்.
:இவை பெயராக்கத்தின்போது வந்தவை.
வினைச்சொல்லோடு
:செய்தான் என்பதில் செய் என்பது வினை. த் – என்பது இறந்தகாலம் காட்டும் இடைச்சொல். ஆன் என்பது பால் உணர்த்தும் இடைச்சொல்.
:நல்லன் என்பதில் நல் என்பது நன்மைப்பொருள் உணர்த்தும் இடைச்சொல். அன் என்பது பால் உணர்த்தும் இடைச்சொல்.
:இவை இரண்டும் வினையாக்கத்தின்போது வந்தன.

வேற்றுமை உருபுகளும் இடைச்சொற்களே.

தொல்காப்பியர் சொல்லதிகாரம் இடையியலில் 40 இடைச்சொற்களைக் குறிப்பிட்டுள்ளார். அவை இரண்டு சொற்களுக்கு இடையில் வருபவை.

பகுப்பு:சொல்லிலக்கணம்
செட்டை கழற்றிய நாங்கள் (நூல்)

**செட்டை கழற்றிய நாங்கள்** பாலமோகன் எனப்படும் ரவியின் 30 கவிதைகளைக் கொண்ட ஒரு கவிதைத் தொகுப்பு.

## முகவவுரை
இத் தொகுப்புக்கான முகவுரையை அ. மார்க்ஸ் எழுதியுள்ளார். 

## படைப்புகளின் தன்மை
இதில் உள்ள கவிதைகளில் சிறுவயது நினைவுகள், கனவுகள், இளமைக்கால பசுமையோடு பின்னிப் பிணைந்திருந்த தாயக ஏக்கங்கள், புலம்பெயர் மண்ணில் அந்நாட்டு மக்களது அந்நியன் என்றதான பார்வைகளை எதிர் கொள்ள முடியாத தவிப்பு, நிறம் ஒரு குறையாக அவர்கள் பார்வைக்குள் குறுகிப் போவதிலான இயலாமையுடனான கோபம் போன்ற பல
உணர்வுகளும், நெகிழ்வுகளும், நிகழ்வுகளும், ஆற்றாமைகளும் பிரதிபலிக்கின்றன.

## வெளி இணைப்புகள்
* செட்டை கழற்றிய நாங்கள் - நூலகம் திட்டம்
* செட்டை கழற்றிய நாங்கள் 

பகுப்பு:ஈழத்து நூல்கள்
குல்பர்கா

**குல்பர்கா ** அல்லது **கலபுரகி** (ஆங்கிலம்: Gulbarga, Kalaburagi , ಕಲಬುರಗಿ, தமிழ்: கொள்ளிப்பாக்கை ) என்பது இந்தியாவின் கர்நாடக மாநிலத்தில் அமைந்துள்ள ஒரு மாநகரமாகும்.  கடந்த ஆண்டு கருநாடக அரசாங்கம் குல்பர்கா நகரத்தின் பெயரை அதன் கன்னட வடிவமான கலபுரகி என மாற்றம் செய்தது. கன்னட மொழியில் கலபுரகி என்றால் தமிழில் கல்பரப்பி என , அதாவது கற்களை பரப்பியது போல காணப்படும் ஒரு நகரம் என பொருள்படும்.

இது குல்பர்கா மாவட்டம் மற்றும் குல்பர்கா கோட்டத்தின் தலைநகருமாகும்.  இந்த நகரம் முன்னதாக நிசாமின் ஐதராபாத் இராச்சியத்தின் அங்கமாக இருந்தது. ஐதராபாத்திலிருந்து  200&nbsp;கி.மீ. தொலைவிலும் மாநிலத் தலைநகர் பெங்களூருவிலிருந்து வடக்கே 623&nbsp;கி.மீ. தொலைவிலும் அமைந்துள்ளது.

## வரலாறு
ஆறாம் நூற்றாண்டில்  இராஷ்டிரகூடர்கள்  தற்போதைய குல்பர்கா பகுதியை கட்டுப்படுத்தி வந்தபோதும் சாளுக்கியர்கள் தங்கள் கைவசப்படுத்தி 200 ஆண்டுகளுக்கும் மேலாக ஆண்டு வந்தனர். 12ஆம் நூற்றாண்டின் இறுதியில் தேவகிரி யாதவர்களும் மற்றும்  ஹளபேடுவைச் சேர்ந்த ஹொய்சளர்களும் இப்பகுதியை ஆண்டு வந்தனர். தற்போதைய குல்பர்கா மாவட்டம் மற்றும் ராய்ச்சூர் மாவட்டம் பகுதிகள் அவர்களது கட்டுப்பாட்டில் இருந்தன.வடக்குத் தக்காணம், குல்பர்கா மாவட்டம் உட்பட, தில்லி சுல்தான்களின் ஆட்சியில் இருந்தது. அவர்களது ஆட்சியை எதிர்த்து புரட்சி செய்த இசுலாமிய படை அதிகாரிகள் ஆசன் கங்கு தலைமையில் பாமினி பேரரசை நிறுவினர். 1347ஆம் ஆண்டு அசெனாபாத் என அழைக்கப்பட்ட குல்பர்காவை தங்கள் தலைநகராகக் கொண்டு ஆட்சி புரிந்தனர்.

1724ஆம் ஆண்டு முதல் 1948ஆம் ஆண்டில் இந்தியாவுடன் இணைக்கப்படும்வரை குல்பர்கா நிசாமின் ஆட்சியில் ஐதராபாத் இராச்சியத்தின் அங்கமாக இருந்தது.

## வானிலை
குல்பர்காவின் காலநிலை மூன்று பருவங்களாக உள்ளது. வேனில் காலம் பெப்ரவரி நடுவிலிருந்து சூன் நடு வரை உள்ளது. இதனையடுத்து தென்மேற்கு பருவப் பெயர்ச்சிக் காற்று|தென்மேற்குப் பருவக் காற்றினால் சூன் இறுதி முதல் செப்டம்பர் இறுதி வரை மழைக் காலமாக உள்ளது. இதனை அடுத்து வறண்ட குளிர்காலம் சனவரி இறுதிவரை நிலவுகிறது.   
இந்த மூன்று காலங்களில் காணப்படும் வெப்பநிலை:
* வேனில் காலம்: 40 - 48&nbsp;°C
* மழைக்காலம்: 25 - 37&nbsp;°C
* குளிர் காலம் : 07 - 26&nbsp;°C

## மக்கள்தொகையியல்
2001 இந்தியக் கணக்கெடுப்பின்படி குல்பர்காவின் மக்கள்தொகை 427,929 ஆகும். ஆடவர் 55% உம் மகளிர் 45%உம் ஆக உள்ளனர். குல்பர்காவின் படிப்பறிவு தேசிய வீதமான 59.5%ஐவிட சற்றே கூடுதலாக 67%ஆக உள்ளது.  ஆண்கள் படிப்பறிவு 73% ஆகவும் பெண்கள் படிப்பறிவு  60% ஆகவும் உள்ளது.  மக்கள்தொகையில் 13% பேர் ஆறு வயதிற்கும் குறைவான வயதுடையோராவர்.

கன்னடமும்  உருதும் முதன்மையான மொழிகளாக விளங்குகின்றன. மராத்தி அதிக அளவில் பேசப்படுகிறது. இந்து மற்றும் இசுலாம் சமயத்தினர் பெரும்பான்மையினராக உள்ளனர்.

## காட்சிக்கூடம்

Image:©India.Karnataka.Gulbarga.High Court bench Gulbarga.JPG|குல்பர்கா உயர்நீதிமன்ற வளாகம்
Image:©India.Karnataka.Gulbarga.Railway Station.JPG|தொடர்வண்டி நிலையம்
Image:©India.Karnataka.Gulbarga.Government Museum.JPG|அரசு அருங்காட்சியகம்


## மேற்கோள்கள்

## வெளியிணைப்புகள்

* Gulbarga City News and Information 
* Official website of Gulbarga City Corporation 
* Profiles of all the Districts in Karnataka 

பகுப்பு:கர்நாடகாவிலுள்ள மாநகரங்கள்
பகுப்பு:குல்பர்கா
உரிச்சொல் விளக்கம்

தமிழில் உள்ள சொற்களை தமிழ் இலக்கண நூல்கள் பெயர்ச்சொல் , வினைச்சொல், இடைச்சொல், உரிச்சொல்  என நான்காகப் பாகுபடுத்துகின்றன.  
உரிச்சொல் பெயர்ச்சொல்லைப் போலவோ, வினைச்சொல்லைப் போலவோ தனித்து நின்று பொருள் உணர்த்தாது.
பெயர்சொல்லுக்கோ, வினைச்சொல்லுக்கோ உரிமை பூண்டு பொருள் உணர்த்தும். 
ஆங்கிலத்தில் வரும் Adjective, Adverb ஆகியவற்றை உரிச்சொல்லோடு ஒப்பிடலாம். 
## தொல்காப்பியம் காட்டும் உரிச்சொற்கள்
தொல்காப்பியர் வெளிப்படையாகத் தெரியும் உரிச்சொற்களை விட்டுவிட்டு வெளிப்பட வாரா உரிச்சொற்களைத் தாம் விளக்குவதாகக் கூறிக்கொண்டு உரிச்சொற்களைத் தொகுத்துள்ளார்.

அவரது தொகுப்பில் பலபொருள் குறித்த ஒருசொல் என்று 15 உரிச்சொற்கள் உள்ளன. 

:கடி என்னும் சொல் அச்சம், ஐயம், கரிப்பு, காப்பு, கூர்மை, சிறப்பு, புதுமை, மிகுதி, முன்தேற்று, வரைவு, விரைவு, விளக்கம் என்னும் 12 பொருள்களில் வரும் என்று தொல்காப்பியம் கூறுகிறது. 
:அவற்றில் ஒன்று அச்சம். 
:இதன் வழியே கடுஞ்சொல் என்பது அச்சம் தரும் சொல் என்று உணர்ந்துகொள்கிறோம்.

ஒருபொருள் குறித்த பலசொல் தொகுப்பில் 26 சொற்கள் உள்ளன. 
:அவற்றுள் ஒன்று அரவத்தைக் குறிக்கும் 4 சொற்கள். 
:ஊர் அரவம் என்பதைக் கம்பலை மூதூர், சும்மை மூதூர், கலிகெழு மூதூர், அருங்கல் மூதூர் என்றெல்லாம் பாடல்கள் குறிப்பிடும். 

ஒருபொருள் குறித்த ஒருசொல் 106 உள்ளன. 
:அவற்றுள் ஒன்று வலிமையை உணர்த்தும் வய என்னும் சொல். 
:வயப்புலி என்பதில் வய என்பது உரிச்சொல். 
:இந்த உரிச்சொல்லிலிருந்து வயவர் சொல் தோன்றிற்று. போர்விரர்களைக் குறிக்கும் இந்தச் சொல்லுக்கு வலிமை மிக்கவர் என்பது பொருள்.
## நிகண்டு நூல்கள் காட்டும் உரிச்சொற்கள்
* சொல் (ஒருசொல் பல்பொருள்)
## அடிக்குறிப்பு

பகுப்பு:சொல்லிலக்கணம்
கார்ல் வில்லெம் ரெய்ன்முத்

**கார்ல் வில்லெம் ரெய்ன்முத்** (*Karl Wilhelm Reinmuth*, ஏப்ரல் 4, 1892 - மே 6, 1979) என்பவர் செருமனி நாட்டு வானியலாளர் ஆவார். 87 ஆண்டுகள் வாழ்ந்த இவ்வறிஞர், இவரது வாழ்நாளில் 395 சிறுகோள்களைக் கண்டறிந்துள்ளார்.

செருமனியின் அயிடல்பெர்க் என்ற நகரில் அமைந்துள்ள, "அரச இருக்கை" ("Kings seat") என்ற பெயருடைய மலையிலுள்ள, அயிடல்பெர்க் வானாய்வகத்தில் (Landessternwarte Heidelberg-Königstuhl) 1912 முதல் 1957 வரை 45 ஆண்டுகள் பணியாற்றினார். அவரது கண்டுபிடிப்புகளிலே முக்கியமான சிறுகோள்கள், 1322 கோப்பர்நிக்கெசு, அப்போலோ சிறுக்கோள் தொகுதி, 1862 அப்போலோ, 69230 எர்மிசு ஆகும்.

முதன் முதலில் 796 சரிட்டா (796 Sarita) என்ற அழைக்கப்படும் சிறுகோளை, அக்டோபர் 15, 1914 ஆண்டில் கண்டறிந்தார்.  அவரது இறுதியான 395வது கண்டுபிடிப்பு 69230 எர்மிசு அக்டோபர் 28, 1937 ஆம் ஆண்டில் கண்டறிந்தார்.

## காட்சியகம்

File:Baden-Wuerttemberg location map G.svg|அமைவிடம்
File:Heidelberg corr.jpg|*அயிடல்பெர்க்* நகரம்
File:Heidelberg 20030918.jpg| 'அரச இருக்கை' மலை
File:LSW-Heidelberg.jpg|மலை வானாய்வகம்


## வெளி இணைப்புகள்
* MPBu '''7''' (1979) 10 
* MitAG '''50''' (1980) 7 

பகுப்பு:செருமானிய வானியலாளர்கள்
பகுப்பு:1892 பிறப்புகள்
பகுப்பு:1979 இறப்புகள்
பகுப்பு:சிறுகோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
ஆக்கினேய புராணம்

**ஆக்கினேய புராணம்** அல்லது **அக்கினி புராணம்** (சமஸ்கிருதம்:अग्नि पुराण, அக்னி புராணா) என்பது பதினெண் புராணங்களில் எட்டாவது புராணமாகும். இப்புராணம் பதினைந்தாயிரம் (15,000) புராணங்களை உள்ளடக்கியது. அக்னி தேவனால் சொல்லப்பட்ட புராணம் என்பதால் அக்னி புராணம் என்று அழைக்கப்படுகிறது. 

இப்புராணம் வியாசரால் தொகுக்கப்பட்டது இதில் 8000 கிரந்தங்கள் உள்ளன. இப் புராணத்தில் சிவ தீட்சை, விஷ்ணு தீட்சை, பிரபஞ்ச விளக்கம், மருந்தியல், சோதிடம் போன்றவை சொல்லப்பட்டு உள்ளன.

திருமாலின் தசாவதாரங்கள், புத்தர், பிரத்யும்னன் அநிருத்தன், பிரம்மன், பரந்தாமன், ஹயக்ரீவர்,  தத்தாத்ரேயர், விஷ்வக்சேனர், சண்டிகை, துர்க்கை, சரசுவதி, கங்கை, யமுனை, பிராம்மி, சங்கரி, கவுமாரி, வராகி, இந்திராணி, விநாயகர், முருகன் என பல தெய்வங்களின் திருமேனிகளை அமைக்கும் விதம் பற்றி இந்நூலில் குறிப்புள்ளது. தீர்த்த குளங்களில் நீராடுதல், தெய்வ ஆராதனை வழிமுறைகள் பற்றி குறிப்படப்பட்டுள்ளது.

## மேற்கோள்கள்

பகுப்பு:பதினெண் புராணங்கள்
சகாரன்பூர்

**சகாரன்பூர் ** (Saharanpur, இந்தி: सहारनपुर, உருது: سهارنپور)  வட இந்திய மாநிலம் உத்தரப் பிரதேசத்தில் உள்ள ஓரு மாநகராட்சியாகும்.  இது சகாரன்பூர் மாவட்டத்திற்கும் சகாரன்பூர் கோட்டத்திற்கும் நிர்வாகத் தலைநகராக விளங்குகிறது. அரியானா மற்றும் உத்தராகண்டம் மாநிலங்களின் எல்லையில் பசுமையான வேளாண் விளைநிலங்கள் அமைந்துள்ள பகுதியில் உள்ள சகாரன்பூரின் வரலாறு முகலாயர்களின் காலத்திலிருந்து துவங்குகிறது. இன்று உத்தரப் பிரதேச மாநிலத்தில் விரைவாக வளர்ந்துவரும் நகரங்களில் ஒன்றாக விளங்குகிறது. உலகளவில் மர வேலைப்பாடு கைவினைப் பொருள்களுக்கு பெயர் பெற்றது. உள்ளூரில் விளையும் , பாசுமதி அரிசி, மாம்பழங்கள் உட்பட, வேளாண் பொருட்களுக்கு சந்தை நகரமாக உள்ளது. வேளாண் பொருட்களை அடிப்படையாகக் கொண்ட தொழில்களான சர்க்கரை ஆலைகள், பருத்தி ஆலைகள், காகிதம் மற்றும்  வெண்சுருட்டு தொழிற்சாலைகள் இங்கு அமைந்துள்ளன.  

## புவியியல் இருப்பு
சகாரன்பூர் , சண்டிகரிலிருந்து தெற்கு-தென்மேற்கு திசையில்   தொலைவிலும் தில்லியிலிருந்து வடமேற்கில்  தொலைவிலும் அமைந்துள்ளது. இதன் சராசரி  உயரம் கடல் மட்டத்திலிருந்து   ஆகும்.

## மக்கள்தொகையியல்
2001ஆம் ஆண்டு கணக்கெடுப்பின்படி சகாரன்பூரின் மக்கள்தொகை  1,252,925 ஆகும். ஆடவர் 53% ஆகவும் மகளிர் 47%.ஆகவும் உள்ளனர். இங்குள்ள படிப்பறிவு தேசிய சராசரியான 50.5%ஐ விட கூடுதலாக 78%ஆக உள்ளது. ஆண்கள் படிப்பறிவு: 88%, பெண்கள் படிப்பறிவு:70% ஆறு அகவைக்கும் குறைவான வயதுடையோர் மொத்த மக்கள்தொகையில் 14%ஆக உள்ளனர். 

## மேற்கோள்கள்

## வெளி இணைப்புகள்
* The Saharanpur Dot Com - Everything you need to know about Saharanpur 
* Mysaharanpur.com: a comprehensive web portal and forum for and about Saharanpur 

பகுப்பு:உத்தரப் பிரதேசத்திலுள்ள மாநகரங்கள்
பகுப்பு:சகாரன்பூர் மாவட்டம்
ராவுர்கேலா

**ரூர்கேலா Rourkela** (ஒரியா:ରାଉରକେଲା) () இந்திய மாநிலம் ஒரிசாவின் வடமேற்கு முனையில் கனிமவளம் மிகுந்த நிலப்பகுதியில் உள்ள ஓர் நகரமாகும். மாநிலத் தலைநகர் புவனேசுவரிலிருந்து  தொலைவில் சுந்தர்கர் மாவட்டத்தில் அமைந்துள்ளது. இந்த நகரைச் சுற்றியும் மலைகளும் ஆறுகளும் உள்ளன. இந்திய எஃகு நிறுவனத்தின் மிகப்பெரும் எஃகு ஆலைகளில் ஒன்று இங்கு நிறுவப்பட்டுள்ளது. இதனை ஒட்டியே ரூர்கேலாவின் பொருளாதாரம் அமைந்துள்ளது. இந்தியாவின் தூய்மையான மற்றும் பசுமையான நகரங்களில் ஒன்றாக விளங்குகிறது. இங்கு தேசிய தொழில்நுட்பக் கழகம் ஒன்றும் நிறுவப்பட்டுள்ளது. 

## பெயர்க்காரணம்

"ரூர்கேலா" என்பதில் உள்ள ரூர் இடாய்ச்சு மொழியிலிருந்து பெறப்பட்டது. இங்குள்ள எஃகு உருக்காலை செருமானிய உதவியுடன் நிறுவப்பட்டதால் அங்குள்ள தொழில்வளர்ச்சி மிக்கப் பகுதியான ரூர் பெருநகரை ஒட்டி எழுந்தது. மற்றும் *கேலா* என்பது உள்ளூர் மொழியான சத்ரியில் "சிற்றூர்" எனப் பொருள்படும்.

## மக்கள்தொகையியல்
2001 கணக்கெடுப்பின்படி, ரூர்கேலாவின் மக்கள்தொகை 224,601. ஆடவர் 54% உம் பெண்டிர் 46%உம் உள்ளனர். ரூர்கேலாவின் சராசரி படிப்பறிவு தேசிய சராசரியான 59.5%ஐ விடக் கூடுதலாக 75% ஆக உள்ளது. இது கல்வியறிவு மிக்க தொழிலாளர் மக்கள்தொகையால் ஏற்பட்டுள்ளது. ஆடவர் படிப்பறிவு 81% ஆகவும் மகளிர் படிப்பறிவு 69% ஆகவும் உள்ளது. மக்கள்தொகையில் 12% ஆறு வயதிற்கும் குறைவானவர்கள்.

* மக்கள்தொகை அடர்த்தி - ச.கி.மீக்கு 2,500 ( ஏறத்தாழ).
* பாலின விகிதம் - 1000 ஆடவருக்கு 835 பெண்கள்
* தனிநபர் வருமானம் - ஒடிசாவில் மிக உயர்ந்தது
* மக்கள்தொகை (2001) - 4,84,292 (குடியிருப்பு: 206,566, ரூர்கேலா:224,601)

## மேற்கோள்கள்

## வெளியிணைப்புகள்
* Rourkela in Google Maps
*Orissa Tourism Development Corporation Ltd. http://www.panthanivas.com/rourkela.html 

பகுப்பு:ஒரிசாவிலுள்ள மாநகரங்கள்
பகுப்பு:சுந்தர்கட் மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
காஜுவாக்கா

**காஜுவாக்கா ** (Gajuwaka, )  இந்திய மாநிலம் ஆந்திராவின் கிழக்குக் கடற்கரையோர பெருநகரமான மகா விசாகப்பட்டினம் மாநகராட்சியின்   ஓர் மண்டலமாகும்.  2001ஆம் ஆண்டு கணக்கெடுப்பின்படி இங்குள்ள மக்கள்தொகை 258,944 ஆகும். இங்கு பல தொழில் நிறுவனங்கள் அமைந்துள்ளன. 

## மக்கள்தொகையியல்
2001ஆம் ஆண்டு கணக்கெடுப்பின்படி இங்குள்ள மக்கள்தொகை 258,944 ஆகும். மக்கள்தொகையில் ஆடவர் 52% ஆகவும்  மகளிர்  48% ஆகவும் உள்ளனர். காஜுவாக்காவின் படிப்பறிவு தேசிய சராசரியான 59.5%ஐ விடக் கூடுதலாக 70%ஆக உள்ளது; ஆண்களின் படிப்பறிவு:77%,பெண்களின் படிப்பறிவு:63%. ஆறு அகவைக்கும் குறைந்தோர் மொத்த மக்கள்தொகையில் 12%ஆக உள்ளனர்.    
## மேற்கோள்கள்

பகுப்பு:ஆந்திரப் பிரதேசத்திலுள்ள மாநகரங்கள்
தாவண்கரே

**தாவண்கரே ** அல்லது **தாவணகரே** (Davangere, ) இந்திய மாநிலம் கர்நாடகாவில் உள்ள ஓர் மாநகரமாகும். இது  தாவண்கரே மாவட்டத்தின் நிர்வாகத் தலமையிடமாக விளங்குகிறது. மாநிலத் தலைநகர் பெங்களூருவிலிருந்து 265 கி.மீ. தொலைவில் தேசிய நெடுஞ்சாலை 4 இல் அமைந்துள்ளது. 1997ஆம் ஆண்டில்தான் தாவண்கரே மாவட்டம் தனியாக உருவானது; முன்னதாக இது சித்திரதுர்கா மாவட்டத்தின் அங்கமாக இருந்தது.

## பெயருக்கான வரலாறு
வரலாற்றுச் சான்று எதுவும் இல்லாத நிலையில் உள்ளூர் செவிவழிச் செய்தியாக நம்பப்படுவது:  நெடுந்தொலைவு குதிரைப்பயணம் செய்த சாளுக்கியர்கள்  தங்கள் களைப்பின் (தாணிவு கலேயுவா) காரணமாக இங்கு தங்கியதாகவும்  தாகம் தணிக்க ஓர் ஏரி (கெரே) வெட்டியதாகவும் கூறப்படுகிறது. எனவே தாணிவ கெரே  என்பதே திரிந்து தேவன் கிரி என்றும் மேலும் திரிந்து தாவணகரே என்றானதாகவும் கூறப்படுகிறது.

## வரலாறு
துவக்கத்தில் பெட்டூரின் புறநகராக சிற்றூராக தாவணகரே இருந்தது. ஹைதர் அலி இச்சிற்றூரை தானமாக மராத்தா தலைவர் அப்போஜி ராவ் என்பவருக்குக் கொடுத்தார். பல வணிகர்களை இங்கு வரவேற்ற அப்போஜி ராவ் வாரிசுகளின்றி இறந்தபோதும் அவரது முயற்சி வெற்றியடைந்தது. திப்பு சுல்தான் தனது ஆட்சிக்காலத்தில் இந்த நகரின் வளர்ச்சிக்கு ஊன்றுகோலாக இருந்தார். திப்பு சுல்தானின் மறைவிற்குப் பிறகு ஐரோப்பிய நிறுவனம் ஒன்று பருத்தியாலை ஒன்றை நிறுவத் திட்டமிட்டது. இது தாவணகரேயில் பல பருத்தி ஆலைகள் நிறுவப்படவும் தாவண்கிரேயின் சுற்றுப்புற கருப்பு நிலங்களில் பருத்திப் பயிரிடவும் காரணமாக அமைந்தது.  இவற்றில் *தாவண்கரே காட்டன் மில்ஸ்* புகழ்பெற்றது.  1870களிலேயே தாவண்கரே நகராட்சியாக விளங்கியது. இந்திய அரசிதழின்படி (1911) 1901ஆம் ஆண்டில் முடிந்த பத்தாண்டுகளில் வரவும் செலவும் சராசரியாக  ரூ. 14,200 மற்றும் ரூ 12,600 ஆக இருந்தது.

## மேற்கோள்கள்

பகுப்பு:கர்நாடகாவிலுள்ள மாநகரங்கள்